220 ANTONIIRUTGERS 



poterant eaque utebantur , iidem ipsum tameii diu neglexerunt. Qua- 

 propter , praesertim in patria a Francis oppressa , iniquissima diu usus 

 est sorte. 



Restituta libertate laetiores ejus res fuerunt , imprimis a quo munus 

 Professoris Extraordinarii in hac Academia, anno 1819, susciperet, eodem 

 illo die ornatus doctoratu , honoris causa ei concesso a Senatu , petente 

 Ordine Scientiarimi Naturalium. Ordinaria disciplinae suae professioue 

 deinde (1824) ornatus, usque ad annum h. s. 39 docendi munus sustinuit 

 et in tranquilla deinde vita otioque post plurimos labores gratissimo consenuit. 



Memoriam viri Clarissimi conservabunt tum multa ipsius scripta , omnium 

 judicio probata, tum CI. Verdam laudatio, pietatis et amicitiae monumentum. 



Tristibus, quae commemoravi, accessit obitus Wilhelmi Fleming, Lite- 

 rarum Anglicarura Lectoris peritissimi, et Davidis Petri Giottien IIumbertii 

 DE SuPERViLLE , Musaei Plastici Moderatoris elegantissimi. Ilium virili aetate 

 diutumi et gravissimi morbi vis oppressit, huic seni vitam maturitas abstulit. 



Amisit denique Academia duos immatm-a morte e civibus suis juvenes , 

 ornatissimum de Riemer optimae spei adolescentem et Kruseman morum 

 probitate non minus, quam ingenii et studiorum felicitate exceUentem. 



Inter tristia tamen et luctuosa , quae retuli , habemus etiam quibus 

 laetemur; quorum in primario loco ponendum est, quod te nobis redditum 

 videmus Vir Nobilissime van der Heim van Duivendyke. Admodum 

 laetamur , te rediisse in Curatorum Ampl. ordinem , unde anno superiori 

 ad res regni internas curandas fueras avocatus. Gratulamur tibi , iterum 

 Curatori , hunc honorem , quo nemo te dignior est. 



Professorum Ordo, uti moerorem non unum sensit, ita habuit, quibus 

 impense laetaretm*. 



Quatuor novos hujus Academiae professores creatos videmus, Ordinarios 

 duos Clar. Krieger et de Wal, Extraordinarios Clar. Simon Thomas et 

 Halbertsma. 



Vobis Viri CI. Krieger et Simon Thomas, qui duo uni Broersio suc- 

 cessistis , honoriiicum gratulor , quem occupastis , locum. Ea vestra sit 

 felicitas , ut Broersii morita duplicetis. Felix adeo sit Academia conjuncta 

 vestra opera studiisque conjunctis. 



